പാട്ടത്തിനെടുത്ത സ്ഥലത്തെ ആയിരം പൂവന് വാഴകള് നശിപ്പിച്ചു വെള്ളരിക്കുണ്ട്: കൊന്നക്കാട് കടവത്തുമുണ്ടയില് വീണ്ടും കാട്ടാനക്കൂട്ടമിറങ്ങി കാര്ഷിക വിളകള് നശിപ്പിച്ചു. കടവത്തുമുണ്ടയിലെ അരീക്കല് ബിജു പാട്ടത്തിനെടുത്ത ഭൂമിയിലെ വാഴക്കൃഷി കാട്ടാനകൂട്ടം നിലംപരിശാക്കി. ചൊവ്വാഴ്ച രാത്രി 11 ഒാടെയാണ് കൂട്ടമായി എത്തിയ കാട്ടാനക്കൂട്ടം കുലയ്ക്കാന് പാകമാകാറായ ആയിരത്തോളം വരുന്ന പൂവന് വാഴകള് പൂര്ണമായും നശിപ്പിച്ചതെന്ന് ബിജു പറഞ്ഞു. ആനകൂട്ടം വാഴത്തോട്ടത്തില് കൃഷി നശിപ്പിക്കുന്പോള് നിസഹായനായി നോക്കി നില്ക്കുവാനേ ഈ യുവ കര്ഷകന് കഴിഞ്ഞുള്ളു. ബാങ്ക് ലോണ് എടുത്തും സ്വര്ണം പണയപ്പെടുത്തിയുമാണ് ബിജു സ്വകാര്യ വ്യക്തിയുടെ കൃഷി സ്ഥലം പാട്ടത്തിനെടുത്ത് വാഴക്കൃഷി ഇറക്കിയത്. വാഴയ്ക്കൊപ്പം കപ്പയും ആനകൂട്ടം നശിപ്പിച്ചു. കാട്ടാനകൂട്ടം നശിപ്പിച്ച ബിജുവിന്റെ വാഴത്തോട്ടം പഞ്ചായത്ത് പ്രസിഡന്റ് രാജു കട്ടക്കയം, ബ്ലോക്ക് പഞ്ചായത്തംഗം ഷോബി ജോസഫ്, വാര്ഡ് മെംബര്മാരായ ബിന്സി ജയിന്. കൃഷി ഓഫീസര് ഡോ. അനില് സെബാസ്റ്റ്യന് എന്നിവര് സന്ദര്ശിച്ചു.